Ericu950/Stoicheia-meter-silver huggingface dataset:
ἡ δ αἰδοῖ χῶρόν τε καὶ ἤθεα κεῖνα λιποῦσα
Ὠκεανὶς Φιλύρη εἰς οὔρεα μακρὰ Πελασγῶν
ἦλθ ἵνα δὴ Χείρωνα πελώριον ἄλλα μὲν ἵππῳ
ἄλλα θεῷ ἀτάλαντον ἀμοιβαίῃ τέκεν εὐνῇ
κεῖθεν δ αὖ Μάκρωνας ἀπειρεσίην τε Βεχείρων
γαῖαν ὑπερφιάλους τε παρεξενέοντο Σάπειρας
Βύζηράς τ ἐπὶ τοῖσιν ἐπιπρὸ γὰρ αἰὲν ἔτεμνον
ἐσσυμένως λιαροῖο φορεύμενοι ἐξ ἀνέμοιο
καὶ δὴ νισσομένοισι μυχὸς διεφαίνετο Πόντου
καὶ δὴ Καυκασίων ὀρέων ἀνέτελλον ἐρίπναι
ἠλίβατοι τόθι γυῖα περὶ στυφελοῖσι πάγοισιν
αἰετὸν ἥπατι φέρβε παλιμπετὲς ἀίσσοντα
τὸν μὲν ἐπ ἀκροτάτης ἴδον ἕσπερον ὀξέι ῥοίζῳ
νηὸς ὑπερπτάμενον νεφέων σχεδόν ἀλλὰ καὶ ἔμπης
λαίφεα πάντ ἐτίναξε παραιθύξας πτερύγεσσιν
οὐ γὰρ ὅ γ αἰθερίοιο φυὴν ἔχεν οἰωνοῖο
ἶσα δ ἐυξέστοις ὠκύπτερα πάλλεν ἐρετμοῖς
ἧπαρ ἀνελκομένοιο Προμηθέος ἔκτυπε δ αἰθὴρ
οἰμωγῇ μέσφ αὖτις ἀπ οὔρεος ἀίσσοντα
ἐννύχιοι δ Ἄργοιο δαημοσύνῃσιν ἵκοντο
Φᾶσίν τ εὐρὺ ῥέοντα καὶ ἔσχατα πείρατα πόντοι
αὐτίκα δ ἱστία μὲν καὶ ἐπίκριον ἔνδοθι κοίλης
ἱστὸν ἄφαρ χαλάσαντο παρακλιδόν ὦκα δ ἐρετμοῖς
εἰσέλασαν ποταμοῖο μέγαν ῥόον αὐτὰρ ὁ πάντῃ
καχλάζων ὑπόεικεν ἔχον δ ἐπ ἀριστερὰ χειρῶν
Καύκασον αἰπήεντα Κυταιίδα τε πτόλιν Αἴης
τοῖο θεοῦ τόθι κῶας ὄφις εἴρυτο δοκεύων
πεπτάμενον λασίοισιν ἐπὶ δρυὸς ἀκρεμόνεσσιν
αὐτὸς δΑΑἰ{σονίδης χρυσέῳ ποταμόνδε κυπέλλῳ
οἴνου ἀκηρασίοιο μελισταγέας χέε λοιβὰς
γαίῃ τ ἐνναέταις τε θεοῖς ψυχαῖς τε καμόντων
ἡρώων γουνοῦτο δ ἀπήμονας εἶναι ἀρωγοὺς
εὐμενέως καὶ νηὸς ἐναίσιμα πείσματα δέχθαι
αὐτίκα δ Ἀγκαῖος τοῖον μετὰ μῦθον ἔειπεν
Φάσιδος ὥρη δ ἧμιν ἐνὶ σφίσι μητιάασθαι
εἴτ οὖν μειλιχίῃ πειρησόμεθ Αἰήταο
εἴτε καὶ ἀλλοίη τις ἐπήβολος ἔσσεται ὁρμή
ὧς ἔφατ Ἄργου δ αὖτε παρηγορίῃσιν Ἰήσων
ὑψόθι νῆ ἐκέλευσεν ἐπ εὐναίῃσιν ἐρύσσαι
δάσκιον εἰσελάσαντας ἕλος τὸ δ ἐπισχεδὸν ἦεν
νισσομένων ἔνθ οἵγε διὰ κνέφας ηὐλίζοντο
ἠὼς δ οὐ μετὰ δηρὸν ἐελδομένοις ἐφαάνθη
ἢ οἵη προλιποῦσα δόμους καὶ πατρίδα γαῖαν
ἥ ῥα γυναικῶν φῦλον ἐκαίνυτο θηλυτεράων
εἴδεΐ τε μεγέθει τε νόον γε μὲν οὔ τις ἔριζε
τάων ἃς θνηταὶ θνητοῖς τέκον εὐνηθεῖσαι
τῆς καὶ ἀπὸ κρῆθεν βλεφάρων τἄπο κυανεάων
τοῖον ἄηθ οἶόν τε πολυχρύσου Ἀφροδίτης
ἣ δὲ καὶ ὣς κατὰ θυμὸν ἑὸν τίεσκεν ἀκοίτην
ὡς οὔ πώ τις ἔτισε γυναικῶν θηλυτεράων
χωσάμενος περὶ βουσί λιπὼν δὅ γε πατρίδα γαῖαν
ἐς Θήβας ἱκέτευσε φερεσσακέας Καδμείους
ἔνθ ὅ γε δώματ ἔναιε σὺν αἰδοίῃ παρακοίτι
νόσφιν ἄτερ φιλότητος ἐφιμέρου οὐδέ οἱ ἦεν
πρὶν λεχέων ἐπιβῆναι ἐυσφύρου Ἠλεκτρυώνης
πρίν γε φόνον τίσαιτο κασιγνήτων μεγαθύμων
ἧς ἀλόχου μαλερῷ δὲ καταφλέξαι πυρὶ κώμας
ἀνδρῶν ἡρώων Ταφίων ἰδὲ Τηλεβοάων
τὼς γάρ οἱ διέκειτο θεοὶ δἐπὶ μάρτυροι ἦσαν
τῶν ὅ γὀπίζετο μῆνιν ἐπείγετο δὅττι τάχιστα
ἐκτελέσαι μέγα ἔργον ὅ οἱ Διόθεν θέμις ἦεν
Βοιωτοὶ πλήξιπποι ὑπὲρ σακέων πνείοντες
Λοκροί τἀγχέμαχοι καὶ Φωκῆες μεγάθυμοι
ἕσποντ ἦρχε δὲ τοῖσιν ἐὺς πάις Ἀλκαίοιο
κυδιόων λαοῖσι πατὴρ δἀνδρῶν τε θεῶν τε
ἄλλην μῆτιν ὕφαινε μετὰ φρεσίν ὥς ῥα θεοῖσιν
ἀνδράσι τἀλφηστῇσιν ἀρῆς ἀλκτῆρα φυτεύσαι
ὦρτο δἀπ Οὐλύμποιο δόλον φρεσὶ βυσσοδομεύων
ἱμείρων φιλότητος ἐυζώνοιο γυναικός
ἐννύχιος τάχα δἷξε Τυφαόνιον τόθεν αὖτις
Φίκιον ἀκρότατον προσεβήσατο μητίετα Ζεύς
ἔνθα καθεζόμενος φρεσὶ μήδετο θέσκελα ἔργα
αὐτῇ μὲν γὰρ νυκτὶ τανυσφύρου Ἠλεκτρυώνης
εὐνῇ καὶ φιλότητι μίγη τέλεσεν δἄρ ἐέλδωρ
αὐτῇ δἈμφιτρύων λαοσσόος ἀγλαὸς ἥρως
ἐκτελέσας μέγα ἔργον ἀφίκετο ὅνδε δόμονδε
οὐδ ὅ γἐπὶ δμῶας καὶ ποιμένας ἀγροιώτας
ὦρτ ἰέναι πρίν γἧς ἀλόχου ἐπιβήμεναι εὐνῆς
τοῖος γὰρ κραδίην πόθος αἴνυτο ποιμένα λαῶν
ὡς δὅτ ἀνὴρ ἀσπαστὸν ὑπεκπροφύγῃ κακότητα
νούσου ὕπ ἀργαλέης ἢ καὶ κρατεροῦ ὑπὸ δεσμοῦ
ὥς ῥα τότ Ἀμφιτρύων χαλεπὸν πόνον ἐκτολυπεύσας
ἀσπασίως τε φίλως τε ἑὸν δόμον εἰσαφίκανεν
παννύχιος δἄρ ἔλεκτο σὺν αἰδοίῃ παρακοίτι
τερπόμενος δώροισι πολυχρύσου Ἀφροδίτης
ἣ δὲ θεῷ δμηθεῖσα καὶ ἀνέρι πολλὸν ἀρίστῳ
Θήβῃ ἐν ἑπταπύλῳ διδυμάονε γείνατο παῖδε
οὐ καθ ὁμὰ φρονέοντε κασιγνήτω γε μὲν ἤστην
τὸν μὲν χειρότερον τὸν δαὖ μέγ ἀμείνονα φῶτα
δεινόν τε κρατερόν τε βίην Ἡρακληείην
τὸν μὲν ὑποδμηθεῖσα κελαινεφέι Κρονίωνι
τὸν δἄρα Ἰφικλῆα δορυσσόῳ Ἀμφιτρύωνι
κεκριμένην γενεήν τὸν μὲν βροτῷ ἀνδρὶ μιγεῖσα
τὸν δὲ Διὶ Κρονίωνι θεῶν σημάντορι πάντων
ὃς καὶ Κύκνον ἔπεφνεν Ἀρητιάδην μεγάθυμον
εὗρε γὰρ ἐν τεμένει ἑκατηβόλου Ἀπόλλωνος
αὐτὸν καὶ πατέρα ὅν Ἄρην ἄατον πολέμοιο
τεύχεσι λαμπομένους σέλας ὣς πυρὸς αἰθομένοιο
ἑσταότ ἐν δίφρῳ χθόνα δἔκτυπον ὠκέες ἵπποι
νύσσοντες χηλῇσι κόνις δέ σφ ἀμφιδεδήει
κοπτομένη πλεκτοῖσιν ὑφ ἅρμασι καὶ ποσὶν ἵππων
ἅρματα δεὐποίητα καὶ ἄντυγες ἀμφαράβιζον
ἵππων ἱεμένων κεχάρητο δὲ Κύκνος ἀμύμων
χαλκῷ δηιώσειν καὶ ἀπὸ κλυτὰ τεύχεα δύσειν
αὐτὸς γάρ οἱ ἐπῶρσε βίην Ἡρακληείην
πᾶν δἄλσος καὶ βωμὸς Ἀπόλλωνος Παγασαίου
πῦρ δὣς ὀφθαλμῶν ἀπελάμπετο τίς κεν ἐκείνου
ἔτλη θνητὸς ἐὼν κατεναντίον ὁρμηθῆναι
πλήν γἩρακλῆος καὶ κυδαλίμου Ἰολάου
κείνων γὰρ μεγάλη τε βίη καὶ χεῖρες ἄαπτοι
ὅς ῥα τόθ ἡνίοχον προσέφη κρατερὸν Ἰόλαον
ἥρως ὦ Ἰόλαε βροτῶν πολὺ φίλτατε πάντων
ἦ τε μέγ ἀθανάτους μάκαρας τοὶ Ὄλυμπον ἔχουσιν
ἤλιτεν Ἀμφιτρύων ὅτ ἐυστέφανον ποτὶ Θήβην
ἦλθε λιπὼν Τίρυνθα ἐυκτίμενον πτολίεθρον
κτείνας Ἠλεκτρύωνα βοῶν ἕνεκ εὐρυμετώπων
ἵκετο δἐς Κρείοντα καὶ Ἠνιόχην τανύπεπλον
οἵ ῥά μιν ἠσπάζοντο καὶ ἄρμενα πάντα παρεῖχον
ἣ δίκη ἔσθ ἱκέτῃσι τίον δέ ἑ κηρόθι μᾶλλον
ζῶε δἀγαλλόμενος σὺν ἐυσφύρῳ Ἠλεκτρυώνῃ
ᾗ ἀλόχῳ τάχα δἄμμες ἐπιπλομένων ἐνιαυτῶν
γεινόμεθ οὔτε φυὴν ἐναλίγκιοι οὔτε νόημα
σός τε πατὴρ καὶ ἐγώ τοῦ μὲν φρένας ἐξέλετο Ζεύς
ὃς προλιπὼν σφέτερον τε δόμον σφετέρους τε τοκῆας
ᾤχετο τιμήσων ἀλιτήμενον Εὐρυσθῆα
σχέτλιος ἦ που πολλὰ μετεστεναχίζετ ὀπίσσω
ἣν ἄτην ὀχέων ἣ δοὐ παλινάγρετός ἐστιν
αὐτὰρ ἐμοὶ δαίμων χαλεποὺς ἐπετέλλετ ἀέθλους
ὦ φίλος ἀλλὰ σὺ θᾶσσον ἔχ ἡνία φοινικόεντα
ἵππων ὠκυπόδων μέγα δὲ φρεσὶ θάρσος ἀέξων
ἰθὺς ἔχειν θοὸν ἅρμα καὶ ὠκυπόδων σθένος ἵππων
μηδὲν ὑποδδείσας κτύπον Ἄρεος ἀνδροφόνοιο
ὃς νῦν κεκληγὼς περιμαίνεται ἱερὸν ἄλσος
Φοίβου Ἀπόλλωνος ἑκατηβελέταο ἄνακτος
ἦ μὴν καὶ κρατερός περ ἐὼν ἄαται πολέμοιο
τὸν δαὖτε προσέειπεν ἀμώμητος Ἰόλαος
ἠθεῖ ἦ μάλα δή τι πατὴρ ἀνδρῶν τε θεῶν τε
τιμᾷ σὴν κεφαλὴν καὶ ταύρεος Ἐννοσίγαιος
ὃς Θήβης κρήδεμνον ἔχει ῥύεταί τε πόληα
οἶον δὴ καὶ τόνδε βροτὸν κρατερόν τε μέγαν τε
σὰς ἐς χεῖρας ἄγουσιν ἵνα κλέος ἐσθλὸν ἄρηαι
δίφρους ἐμπελάσαντες Ἄρηός θἡμέτερόν τε
μαρνώμεσθ ἐπεὶ οὔ τοι ἀτάρβητον Διὸς υἱὸν
οὐδ Ἰφικλεΐδην δειδίξεται ἀλλά μιν οἴω
φεύξεσθαι δύο παῖδας ἀμύμονος Ἀλκεΐδαο
οἳ δή σφι σχεδόν εἰσι λιλαιόμενοι πολέμοιο
φυλόπιδα στῆσαι τά σφιν πολὺ φίλτερα θοίνης
ὣς φάτο μείδησεν δὲ βίη Ἡρακληείη
θυμῷ γηθήσας μάλα γάρ νύ οἱ ἄρμενα εἶπεν
ἥρως ὦ Ἰόλαε διοτρεφές οὐκέτι τηλοῦ
ὑσμίνη τρηχεῖα σὺ δὡς πάρος ἦσθα δαΐφρων
ὣς καὶ νῦν μέγαν ἵππον Ἀρίονα κυανοχαίτην
πάντη ἀναστρωφᾶν καὶ ἀρηγέμεν ὥς κε δύνηαι
ὣς εἰπὼν κνημῖδας ὀρειχάλκοιο φαεινοῦ
Ἡφαίστου κλυτὰ δῶρα περὶ κνήμῃσιν ἔθηκεν
καλὸν χρύσειον πολυδαίδαλον ὅν οἱ ἔδωκε
Παλλὰς Ἀθηναίη κούρη Διός ὁππότ ἔμελλε
τὸ πρῶτον στονόεντας ἐφορμήσεσθαι ἀέθλους
θήκατο δἀμφ ὤμοισιν ἀρῆς ἀλκτῆρα σίδηρον
δεινὸς ἀνήρ κοΐλην δὲ περὶ στήθεσσι φαρέτρην
ῥιγηλοί θανάτοιο λαθιφθόγγοιο δοτῆρες
πρόσθεν μὲν θάνατόν τεἶχον καὶ δάκρυσι μῦρον
μέσσοι δὲ ξεστοί περιμήκεες αὐτὰρ ὄπισθε
μόρφνοιο φλεγύαο καλυπτόμενοι πτερύγεσσιν
εἵλετο δὄβριμον ἔγχος ἀκαχμένον αἴθοπι χαλκῷ
κρατὶ δἔπ ἰφθίμῳ κυνέην ἐύτυκτον ἔθηκε
δαιδαλέην ἀδάμαντος ἐπὶ κροτάφοις ἀραρυῖαν
ἥτ εἴρυτο κάρη Ἡρακλῆος θείοιο
χερσί γε μὴν σάκος εἷλε παναίολον οὐδέ τις αὐτὸ
πᾶν μὲν γὰρ κύκλῳ τιτάνῳ λευκῷ τἐλέφαντι
ἠλέκτρῳ θὑπολαμπὲς ἔην χρυσῷ τε φαεινῷ
λαμπόμενον κυάνου δὲ διὰ πτύχες ἠλήλαντο
ἐν μέσσῳ δἀδάμαντος ἔην Φόβος οὔ τι φατειός
ἔμπαλιν ὄσσοισιν πυρὶ λαμπομένοισι δεδορκώς
τοῦ καὶ ὀδόντων μὲν πλῆτο στόμα λευκὰ θεόντων
δεινῶν ἀπλήτων ἐπὶ δὲ βλοσυροῖο μετώπου
σχετλίη ἥ ῥα νόον τε καὶ ἐκ φρένας εἵλετο φωτῶν
οἵτινες ἀντιβίην πόλεμον Διὸς υἷι φέροιεν
κάκκιον ὀστέα δέ σφι περὶ ῥινοῖο σαπείσης
Σειρίου ἀζαλέοιο μελαίνῃ πύθεται αἴῃ
ἐν δὲ Προΐωξίς τε Παλίωξίς τε τέτυκτο
ἐν δὍμαδός τε Φόβος τἈνδροκτασίη τε δεδήει
ἐν δἜρις ἐν δὲ Κυδοιμὸς ἐθύνεον ἐν δὀλοὴ Κὴρ
εἷμα δἔχ ἄμφ ὤμοισι δαφοινεὸν αἵματι φωτῶν
δεινὸν δερκομένη καναχῇσί τε βεβρυχυῖα
ἐν δὀφίων κεφαλαὶ δεινῶν ἔσαν οὔ τι φατειῶν
δώδεκα ταὶ φοβέεσκον ἐπὶ χθονὶ φῦλ ἀνθρώπων
οἵ τινες ἀντιβίην πόλεμον Διὸς υἷι φέροιεν
τῶν καὶ ὀδόντων μὲν καναχὴ πέλεν εὖτε μάχοιτο
Ἀμφιτρυωνιάδης τὰ δἐδαίετο θαυματὰ ἔργα
κυάνεοι κατὰ νῶτα μελάνθησαν δὲ γένεια
ἐν δὲ συῶν ἀγέλαι χλούνων ἔσαν ἠδὲ λεόντων
οὐδέτεροι τρεέτην φρῖσσόν γε μὲν αὐχένας ἄμφω
ἤδη γάρ σφιν ἔκειτο μέγας λῖς ἀμφὶ δὲ κάπροι
δοιοί ἀπουράμενοι ψυχάς κατὰ δέ σφι κελαινὸν
αἷμ ἀπελείβετ ἔραζ οἳ δαὐχένας ἐξεριπόντες
κείατο τεθνηῶτες ὑπὸ βλοσυροῖσι λέουσιν
τοὶ δἔτι μᾶλλον ἐγειρέσθην κοτέοντε μάχεσθαι
ἀμφότεροι χλοῦναί τε σύες χαροποί τε λέοντες
ἐν δἦν ὑσμίνη Λαπιθάων αἰχμητάων
Καινέα τἀμφὶ ἄνακτα Δρύαντά τε Πειρίθοόν τε
Ὁπλέα τἘξάδιόν τε Φάληρόν τε Πρόλοχόν τε
Μόψον τἈμπυκίδην Τιταρήσιον ὄζον Ἄρηος
ἀργύρεοι χρύσεια περὶ χροῒ τεύχε ἔχοντες
Κένταυροι δἑτέρωθεν ἐναντίοι ἠγερέθοντο
ἀμφὶ μέγαν Πετραῖον ἰδ Ἄσβολον οἰωνιστὴν
Ἄρκτον τΟὔρειόν τε μελαγχαίτην τε Μίμαντα
καὶ δύο Πευκεΐδας Περιμήδεά τε Δρύαλόν τε
ἀργύρεοι χρυσέας ἐλάτας ἐν χερσὶν ἔχοντες
καί τε συναΐγδην ὡς εἰ ζωοί περ ἐόντες
ἔγχεσιν ἠδ ἐλάτῃς αὐτοσχεδὸν ὠριγνῶντο
ἐν δἌρεος βλοσυροῖο ποδώκεες ἕστασαν ἵπποι
χρύσεοι ἐν δὲ καὶ αὐτὸς ἐναρσφόρος οὔλιος Ἄρης
αἰχμὴν ἐν χείρεσσιν ἔχων πρυλέεσσι κελεύων
αἵματι φοινικόεις ὡς εἰ ζωοὺς ἐναρίζων
δίφρου ἐπεμβεβαώς παρὰ δὲ Δεῖμός τε Φόβος τε
ἕστασαν ἱέμενοι πόλεμον καταδύμεναι ἀνδρῶν
ἐν δὲ Διὸς θυγάτηρ ἀγελείη Τριτογένεια
τῇ ἰκέλη ὡς εἴ τε μάχην ἐθέλουσα κορύσσειν
ἔγχος ἔχουσ ἐν χερσὶν ἰδὲ χρυσέην τρυφάλειαν
αἰγίδα τἀμφ ὤμοις ἐπὶ δᾤχετο φύλοπιν αἰνήν
ἐν δἦν ἀθανάτων ἱερὸς χορός ἐν δἄρα μέσσῳ
ἱμερόεν κιθάριζε Διὸς καὶ Λητοῦς υἱὸς
χρυσείῃ φόρμιγγι θεῶν δἕδος ἁγνὸς Ὄλυμπος
ἐν δἀγορή περὶ δὄλβος ἀπείριτος ἐστεφάνωτο
ἀθανάτων ἐν ἀγῶνι θεαὶ δἐξῆρχον ἀοιδῆς
ἐν δὲ λιμὴν ἐύορμος ἀμαιμακέτοιο θαλάσσης
κυκλοτερὴς ἐτέτυκτο πανέφθου κασσιτέροιο
κλυζομένῳ ἴκελος πολλοί γε μὲν ἂμ μέσον αὐτοῦ
δελφῖνες τῇ καὶ τῇ ἐθύνεον ἰχθυάοντες
νηχομένοις ἴκελοι δοιὼ δἀναφυσιόωντες
ἀργύρεοι δελφῖνες ἐθοινῶντ ἔλλοπας ἰχθῦς
τῶν δὕπο χάλκειοι τρέον ἰχθύες αὐτὰρ ἐπ ἀκταῖς
ἧστο ἀνὴρ ἁλιεὺς δεδοκημένος εἶχε δὲ χερσὶν
ἰχθύσιν ἀμφίβληστρον ἀπορρίψοντι ἐοικώς
ἐν δἦν ἠυκόμου Δανάης τέκος ἱππότα Περσεύς
οὔτ ἄρ ἐπιψαύων σάκεος ποσὶν οὔθ ἑκὰς αὐτοῦ
θαῦμα μέγα φράσσασθ ἐπεὶ οὐδαμῇ ἐστήρικτο
τὼς γάρ μιν παλάμαις τεῦξεν κλυτὸς Ἀμφιγυήεις
χρύσεον ἀμφὶ δὲ ποσσὶν ἔχεν πτερόεντα πέδιλα
ὤμοισιν δέ μιν ἀμφὶ μελάνδετον ἆορ ἔκειτο
χαλκέου ἐκ τελαμῶνος ὃ δὥς τε νόημ ἐποτᾶτο
πᾶν δὲ μετάφρενον εἶχε κάρη δεινοῖο πελώρου
ἀργυρέη θύσανοι δὲ κατῃωρεῦντο φαεινοὶ
χρύσειοι δεινὴ δὲ περὶ κροτάφοισιν ἄνακτος
αὐτὸς δὲ σπεύδοντι καὶ ἐρρίγοντι ἐοικὼς
Περσεὺς Δαναΐδης ἐτιταίνετο ταὶ δὲ μετ αὐτὸν
Γοργόνες ἄπλητοί τε καὶ οὐ φαταὶ ἐρρώοντο
ἱέμεναι μαπέειν ἐπὶ δὲ χλωροῦ ἀδάμαντος
ὀξέα καὶ λιγέως ἐπὶ δὲ ζώνῃσι δράκοντε
δοιὼ ἀπῃωρεῦντ ἐπικυρτώοντε κάρηνα
λίχμαζον δἄρα τώ γε μένει δἐχάρασσον ὀδόντας
ἄγρια δερκομένω ἐπὶ δὲ δεινοῖσι καρήνοις
τοὶ μὲν ὑπὲρ σφετέρης πόλιος σφετέρων τε τοκήων
λοιγὸν ἀμύνοντες τοὶ δὲ πραθέειν μεμαῶτες
πολλοὶ μὲν κέατο πλέονες δἔτι δῆριν ἔχοντες
μάρνανθ αἱ δὲ γυναῖκες ἐυδμήτων ἐπὶ πύργων
ζωῇσιν ἴκελαι ἔργα κλυτοῦ Ἡφαίστοιο
ἀθρόοι ἔκτοσθεν πυλέων ἔσαν ἂν δὲ θεοῖσι
χεῖρας ἔχον μακάρεσσι περὶ σφετέροισι τέκεσσι
δειδιότες τοὶ δαὖτε μάχην ἔχον αἳ δὲ μετ αὐτοὺς
Κῆρες κυάνεαι λευκοὺς ἀραβεῦσαι ὀδόντας
δεινωπαὶ βλοσυραί τε δαφοιναί τἄπληταί τε
δῆριν ἔχον περὶ πιπτόντων πᾶσαι δἄρ ἵεντο
αἷμα μέλαν πιέειν ὃν δὲ πρῶτον μεμάποιεν
κείμενον ἢ πίπτοντα νεούτατον ἀμφὶ μὲν αὐτῷ
Τάρταρον ἐς κρυόενθ αἳ δὲ φρένας εὖτ ἀρέσαντο
αἵματος ἀνδρομέου τὸν μὲν ῥίπτασκον ὀπίσσω
ἂψ δὅμαδον καὶ μῶλον ἐθύνεον αὖτις ἰοῦσαι
Κλωθὼ καὶ Λάχεσίς σφιν ἐφέστασαν ἣ μὲν ὑφήσσων
Ἀτροπος οὔ τι πέλεν μεγάλη θεός ἀλλ ἄρα ἥ γε
τῶν γε μὲν ἀλλάων προφερής τἦν πρεσβυτάτη τε
πᾶσαι δἀμφ ἑνὶ φωτὶ μάχην δριμεῖαν ἔθεντο
δεινὰ δἐς ἀλλήλας δράκον ὄμμασι θυμήνασαι
ἐν δὄνυχας χεῖράς τε θρασείας ἰσώσαντο
πὰρ δἈχλὺς εἱστήκει ἐπισμυγερή τε καὶ αἰνή
χλωρὴ ἀυσταλέη λιμῷ καταπεπτηυῖα
γουνοπαχής μακροὶ δὄνυχες χείρεσσιν ὑπῆσαν
τῆς ἐκ μὲν ῥινῶν μύξαι ῥέον ἐκ δὲ παρειῶν
αἷμ ἀπελείβετ ἔραζ ἣ δἄπλητον σεσαρυῖα
εἱστήκει πολλὴ δὲ κόνις κατενήνοθεν ὤμους
δάκρυσι μυδαλέη παρὰ δεὔπυργος πόλις ἀνδρῶν
χρύσειαι δέ μιν εἶχον ὑπερθυρίοις ἀραρυῖαι
ἑπτὰ πύλαι τοὶ δἄνδρες ἐν ἀγλαΐῃς τε χοροῖς τε
τέρψιν ἔχον τοὶ μὲν γὰρ ἐυσσώτρου ἐπ ἀπήνης
ἤγοντ ἀνδρὶ γυναῖκα πολὺς δὑμέναιος ὀρώρει
τῆλε δἀπ αἰθομένων δαΐδων σέλας εἰλύφαζε
χερσὶν ἔνι δμῳῶν ταὶ δἀγλαΐῃ τεθαλυῖαι
πρόσθ ἔκιον τῇσιν δὲ χοροὶ παίζοντες ἕποντο
τοὶ μὲν ὑπὸ λιγυρῶν συρίγγων ἵεσαν αὐδὴν
ἐξ ἁπαλῶν στομάτων περὶ δέ σφισιν ἄγνυτο ἠχώ
αἳ δὑπὸ φορμίγγων ἄναγον χορὸν ἱμερόεντα
ἔνθεν δαὖθ ἑτέρωθε νέοι κώμαζον ὑπ αὐλοῦ
τοί γε μὲν αὖ παίζοντες ὑπ ὀρχηθμῷ καὶ ἀοιδῇ
τοί γε μὲν αὖ γελόωντες ὑπ αὐλητῆρι ἕκαστος
πρόσθ ἔκιον πᾶσαν δὲ πόλιν θαλίαι τε χοροί τε
ἀγλαΐαι τεἶχον τοὶ δαὖ προπάροιθε πόληος
νῶθ ἵππων ἐπιβάντες ἐθύνεον οἱ δἀροτῆρες
ἤρεικον χθόνα δῖαν ἐπιστολάδην δὲ χιτῶνας
αἰχμῇς ὀξείῃσι κορωνιόωντα πέτηλα
βριθόμενα σταχύων ὡς εἰ Δημήτερος ἀκτήν
οἳ δἄρ ἐν ἐλλεδανοῖσι δέον καὶ ἔπιτνον ἀλωήν
οἳ δἐτρύγων οἴνας δρεπάνας ἐν χερσὶν ἔχοντες
οἳ δαὖτ ἐς ταλάρους ἐφόρευν ὑπὸ τρυγητήρων
λευκοὺς καὶ μέλανας βότρυας μεγάλων ἀπὸ ὄρχων
βριθομένων φύλλοισι καὶ ἀργυρέῃς ἑλίκεσσιν
οἳ δαὖτ ἐς ταλάρους ἐφόρευν παρὰ δέ σφισιν ὄρχος
χρύσεος ἦν κλυτὰ ἔργα περίφρονος Ἡφαίστοιο
σειόμενος φύλλοισι καὶ ἀργυρέῃσι κάμαξι
βριθόμενος σταφυλῇσι μελάνθησάν γε μὲν αἵδε
οἵ γε μὲν ἐτράπεον τοὶ δἤρυον οἳ δἐμάχοντο
πύξ τε καὶ ἑλκηδόν τοὶ δὠκύποδας λαγὸς ᾕρευν
ἄνδρες θηρευταί καὶ καρχαρόδοντε κύνε πρό
ἱέμενοι μαπέειν οἳ δἱέμενοι ὑπαλύξαι
πὰρ δαὐτοῖς ἱππῆες ἔχον πόνον ἀμφὶ δἀέθλῳ
δῆριν ἔχον καὶ μόχθον ἐυπλεκέων δἐπὶ δίφρων
ἡνίοχοι βεβαῶτες ἐφίεσαν ὠκέας ἵππους
ῥυτὰ χαλαίνοντες τὰ δἐπικροτέοντα πέτοντο
οἳ μὲν ἄρ ἀίδιον εἶχον πόνον οὐδέ ποτέ σφιν
νίκη ἐπηνύσθη ἀλλ ἄκριτον εἶχον ἄεθλον
τοῖσιν δὲ προέκειτο μέγας τρίπος ἐντὸς ἀγῶνος
χρύσειος κλυτὰ ἔργα περίφρονος Ἡφαίστοιο
ἀμφὶ δἴτυν ῥέεν Ὠκεανὸς πλήθοντι ἐοικώς
πᾶν δὲ συνεῖχε σάκος πολυδαίδαλον οἳ δὲ κατ αὐτὸν
κύκνοι ἀερσιπόται μεγάλ ἤπυον οἵ ῥά τε πολλοὶ
νῆχον ἐπ ἄκρον ὕδωρ παρὰ δἰχθύες ἐκλονέοντο
Ἥφαιστος ποίησε σάκος μέγα τε στιβαρόν τε
ἀρσάμενος παλάμῃσι τὸ μὲν Διὸς ἄλκιμος υἱὸς
πάλλεν ἐπικρατέως ἐπὶ δἱππείου θόρε δίφρου
εἴκελος ἀστεροπῇ πατρὸς Διὸς αἰγιόχοιο
κοῦφα βιβάς τῷ δἡνίοχος κρατερὸς Ἰόλαος
δίφρου ἐπεμβεβαὼς ἰθύνετο καμπύλον ἅρμα
ἀγχίμολον δέ σφ ἦλθε θεὰ γλαυκῶπις Ἀθήνη
νῦν δὴ Ζεὺς κράτος ὔμμι διδοῖ μακάρεσσιν ἀνάσσων
Κύκνον τἐξεναρεῖν καὶ ἀπὸ κλυτὰ τεύχεα δῦσαι
ἄλλο δὲ τοί τι ἔπος ἐρέω μέγα φέρτατε λαῶν
εὖτ ἂν δὴ Κύκνον γλυκερῆς αἰῶνος ἀμέρσῃς
τὸν μὲν ἔπειτ αὐτοῦ λιπέειν καὶ τεύχεα τοῖο
αὐτὸς δὲ βροτολοιγὸν Ἄρην ἐπιόντα δοκεύσας
ἔνθα κε γυμνωθέντα σάκευς ὕπο δαιδαλέοιο
ὀφθαλμοῖσιν ἴδῃς ἔνθ οὐτάμεν ὀξέι χαλκῷ
ἂψ δἀναχάσσασθαι ἐπεὶ οὔ νύ τοι αἴσιμόν ἐστιν
οὔθ ἵππους ἑλέειν οὔτε κλυτὰ τεύχεα τοῖο
ὣς εἰποῦσ ἐς δίφρον ἐβήσατο δῖα θεάων
νίκην ἀθανάτῃς χερσὶν καὶ κῦδος ἔχουσα
ἐσσυμένως τότε δή ῥα διόγνητος Ἰόλαος
σμερδαλέον ἵπποισιν ἐκέκλετο τοὶ δὑπ ὀμοκλῆς
ῥίμφ ἔφερον θοὸν ἅρμα κονίοντες πεδίοιο
ἐν γάρ σφιν μένος ἧκε θεὰ γλαυκῶπις Ἀθήνη
αἰγίδ ἀνασσείσασα περιστονάχησε δὲ γαῖα
τοὶ δἄμυδις προγένοντ ἴκελοι πυρὶ ἠὲ θυέλλῃ
Κύκνος θἱππόδαμος καὶ Ἄρης ἀκόρητος ἀυτῆς
τῶν ἵπποι μὲν ἔπειθ ὑπεναντίοι ἀλλήλοισιν
ὀξεῖα χρέμισαν περὶ δέ σφισιν ἄγνυτο ἠχώ
τὸν πρότερος προσέειπε βίη Ἡρακληείη
ἀλλὰ παρὲξ ἔχε δίφρον ἐύξοον ἠδὲ κελεύθου
εἶκε παρὲξ ἰέναι Τρηχῖνα δέ τοι παρελαύνω
Τρηχῖνος προβέβηκε σὺ δεὖ μάλα οἶσθα καὶ αὐτός
τοῦ γὰρ ὀπυίεις παῖδα Θεμιστονόην κυανῶπιν
ὦ πέπον οὐ μὲν γὰρ τοι Ἄρης θανάτοιο τελευτὴν
ἤδη μέν τέ ἕ φημι καὶ ἄλλοτε πειρηθῆναι
ἔγχεος ἡμετέρου ὅθ ὑπὲρ Πύλου ἠμαθόεντος
ἀντίος ἔστη ἐμεῖο μάχης ἄμοτον μενεαίνων
τρὶς μὲν ἐμῷ ὑπὸ δουρὶ τυπεὶς ἠρείσατο γαίῃ
οὐταμένου σάκεος τὸ δὲ τέτρατον ἤλασα μηρὸν
παντὶ μένει σπεύδων διὰ δὲ μέγα σαρκὸς ἄραξα
πρηνὴς δἐν κονίῃσι χαμαὶ πέσεν ἔγχεος ὁρμῇ
ἔνθα κε δὴ λωβητὸς ἐν ἀθανάτοισιν ἐτύχθη
χερσὶν ὕφ ἡμετέρῃσι λιπὼν ἔναρα βροτόεντα
ὣς ἔφατ οὐδ ἄρα Κύκνος ἐυμμελίης ἐμενοίνα
τῷ ἐπιπειθόμενος ἐχέμεν ἐρυσάρματας ἵππους
δὴ τότ ἀπ εὐπλεκέων δίφρων θόρον αἶψ ἐπὶ γαῖαν
παῖς τε Διὸς μεγάλου καὶ Ἐνυαλίοιο ἄνακτος
ἡνίοχοι δἔμπλην ἔλασαν καλλίτριχας ἵππους
τῶν δὕπο σευομένων κανάχιζε πόσ εὐρεῖα χθών
πέτραι ἀποθρῴσκωσιν ἐπ ἀλλήλῃς δὲ πέσωσι
πολλαὶ δὲ δρῦς ὑψίκομοι πολλαὶ δὲ τε πεῦκαι
ῥίμφα κυλινδομένων εἵως πεδίονδ ἀφίκωνται
ὣς οἳ ἐπ ἀλλήλοισι πέσον μέγα κεκλήγοντες
πᾶσα δὲ Μυρμιδόνων τε πόλις κλειτή τἸαωλκὸς
Ἄρνη τἠδ Ἑλίκη Ἄνθειά τε ποιήεσσα
φωνῇ ὕπ ἀμφοτέρων μεγάλ ἴαχον οἳ δἀλαλητῷ
θεσπεσίῳ σύνισαν μέγα δἔκτυπε μητίετα Ζεύς
κὰδ δἄρ ἀπ οὐρανόθεν ψιάδας βάλεν αἱματοέσσας
σῆμα τιθεὶς πολέμοιο ἑῷ μεγαθαρσέι παιδί
οἷος δἐν βήσσῃς ὄρεος χαλεπὸς προϊδέσθαι
κάπρος χαυλιόδων φρονέει θυμῷ μαχέσασθαι
ἀνδράσι θηρευτῇς θήγει δέ τε λευκὸν ὀδόντα
δοχμωθείς ἀφρὸς δὲ περὶ στόμα μαστιχόωντι
ὀρθὰς δἐν λοφιῇ φρίσσει τρίχας ἀμφί τε δειρήν
τῷ ἴκελος Διὸς υἱὸς ἀφ ἱππείου θόρε δίφρου
ἦμος δὲ χλοερῷ κυανόπτερος ἠχέτα τέττιξ
ὄζῳ ἐφεζόμενος θέρος ἀνθρώποισιν ἀείδειν
ἄρχεται ᾧ τε πόσις καὶ βρῶσις θῆλυς ἐέρση
καί τε πανημέριός τε καὶ ἠώιος χέει αὐδὴν
ἴδει ἐν αἰνοτάτῳ ὅτε τε χρόα Σείριος ἄζει
τῆμος δὴ κέγχροισι πέρι γλῶχες τελέθουσι
τούς τε θέρει σπείρουσιν ὅτ ὄμφακες αἰόλλονται
οἷα Διώνυσος δῶκ ἀνδράσι χάρμα καὶ ἄχθος
τὴν ὥρην μάρναντο πολὺς δὀρυμαγδὸς ὀρώρει
ὡς δὲ λέοντε δύω ἀμφὶ κταμένης ἐλάφοιο
ἀλλήλοις κοτέοντες ἐπὶ σφέας ὁρμήσωσι
δεινὴ δέ σφ ἰαχὴ ἄραβός θἅμα γίγνετ ὀδόντων
πέτρῃ ἔφ ὑψηλῇ μεγάλα κλάζοντε μάχονται
αἰγὸς ὀρεσσινόμου ἢ ἀγροτέρης ἐλάφοιο
ἰῷ ἀπὸ νευρῆς αὐτὸς δἀπαλήσεται ἄλλῃ
ἐσσυμένως δέ οἱ ἀμφὶ μάχην δριμεῖαν ἔθεντο
ἔνθ ἦ τοι Κύκνος μὲν ὑπερμενέος Διὸς υἱὸν
κτεινέμεναι μεμαὼς σάκει ἔμβαλε χάλκεον ἔγχος
οὐδ ἔρρηξεν χαλκόν ἔρυτο δὲ δῶρα θεοῖο
Ἀμφιτρυωνιάδης δέ βίη Ἡρακληείη
μεσσηγὺς κόρυθός τε καὶ ἀσπίδος ἔγχεϊ μακρῷ
αὐχένα γυμνωθέντα θοῶς ὑπένερθε γενείου
ἤλασ ἐπικρατέως ἀπὸ δἄμφω κέρσε τένοντε
ἀνδροφόνος μελίη μέγα γὰρ σθένος ἔμπεσε φωτός
ἤριπε δὡς ὅτε τις δρῦς ἤριπεν ἢ ὅτε πεύκη
ἠλίβατος πληγεῖσα Διὸς ψολόεντι κεραυνῷ
ὣς ἔριπ ἀμφὶ δέ οἱ βράχε τεύχεα ποικίλα χαλκῷ
τὸν μὲν ἔπειτ εἴασε Διὸς ταλακάρδιος υἱός
αὐτὸς δὲ βροτολοιγὸν Ἄρην προσιόντα δοκεύσας
δεινὸν ὁρῶν ὄσσοισι λέων ὣς σώματι κύρσας
ὅς τε μάλ ἐνδυκέως ῥινὸν κρατεροῖς ὀνύχεσσι
σχίσσας ὅττι τάχιστα μελίφρονα θυμὸν ἀπηύρα
ἐμ μένεος δἄρα τοῦ γε κελαινὸν πίμπλαται ἦτορ
γλαυκιόων δὄσσοις δεινὸν πλευράς τε καὶ ὤμους
οὐρῇ μαστιόων ποσσὶν γλάφει οὐδέ τις αὐτὸν
τοῖος ἄρ Ἀμφιτρυωνιάδης ἀκόρητος ἀυτῆς
ἀντίος ἔστη Ἄρηος ἐνὶ φρεσὶ θάρσος ἀέξων
ἐσσυμένως ὃ δέ οἱ σχεδὸν ἤλυθεν ἀχνύμενος κῆρ
ἀμφότεροι δἰάχοντες ἐπ ἀλλήλοισιν ὄρουσαν
ὡς δὅτ ἀπὸ μεγάλου πέτρη πρηῶνος ὀρούσῃ
μακρὰ δἐπιθρῴσκουσα κυλίνδεται ἣ δέ τε ἠχῇ
ἔρχεται ἐμμεμαυῖα πάγος δέ οἱ ἀντεβόλησεν
ὑψηλός τῷ δὴ συνενείκεται ἔνθα μιν ἴσχει
τόσσῃ ὃ μὲν ἰαχῇ βρισάρματος οὔλιος Ἄρης
κεκληγὼς ἐπόρουσεν ὃ δἐμμαπέως ὑπέδεκτο
ἀντίη ἦλθεν Ἄρηος ἐρεμνὴν αἰγίδ ἔχουσα
Ἆρες ἔπισχε μένος κρατερὸν καὶ χεῖρας ἀάπτους
οὐ γάρ τοι θέμις ἐστὶν ἀπὸ κλυτὰ τεύχεα δῦσαι
Ἡρακλέα κτείναντα Διὸς θρασυκάρδιον υἱόν
ἀλλ ἄγε παῦε μάχην μηδ ἀντίος ἵστασ ἐμεῖο
ὣς ἔφατ ἀλλ οὐ πεῖθ Ἄρεος μεγαλήτορα θυμόν
καρπαλίμως ἐπόρουσε βίῃ Ἡρακληείῃ
κακτάμεναι μεμαώς καί ῥἔμβαλε χάλκεον ἔγχος
σπερχνὸν παιδὸς ἑοῦ κοτέων πέρι τεθνηῶτος
ἐν σάκεϊ μεγάλῳ ἀπὸ δὲ γλαυκῶπις Ἀθήνη
ἔγχεος ὁρμὴν ἔτραπ ὀρεξαμένη ἀπὸ δίφρου
δριμὺ δἌρην ἄχος εἷλε ἐρυσσάμενος δἄορ ὀξὺ
ἔσσυτ ἐφ Ἡρακλέα κρατερόφρονα τὸν δἐπιόντα
Ἀμφιτρυωνιάδης δεινῆς ἀκόρητος ἀυτῆς
μηρὸν γυμνωθέντα σάκευς ὕπο δαιδαλέοιο
οὔτασ ἐπικρατέως διὰ δὲ μέγα σαρκὸς ἄραξε
δούρατι νωμήσας ἐπὶ δὲ χθονὶ κάββαλε μέσσῃ
τῷ δὲ Φόβος καὶ Δεῖμος ἐύτροχον ἅρμα καὶ ἵππους
ἤλασαν αἶψ ἐγγύς καὶ ἀπὸ χθονὸς εὐρυοδείης
ἐς δίφρον θῆκαν πολυδαίδαλον αἶψα δἔπειτα
ἵππους μαστιέτην ἵκοντο δὲ μακρὸν Ὄλυμπον
υἱὸς δἈλκμήνης καὶ κυδάλιμος Ἰόλαος
Κύκνον σκυλεύσαντες ἀπ ὤμων τεύχεα καλὰ
νίσσοντ αἶψα δἔπειτα πόλιν Τρηχῖνος ἵκοντο
ἵπποις ὠκυπόδεσσιν ἀτὰρ γλαυκῶπις Ἀθήνη
ἐξίκετ Οὔλυμπόν τε μέγαν καὶ δώματα πατρός
κύκνον δαὖ Κῆυξ θάπτεν καὶ λαὸς ἀπείρων
οἵ ῥἐγγὺς ναῖον πόλιας κλειτοῦ βασιλῆος
Ἄνθην Μυρμιδόνων τε πόλιν κλειτήν τἸαωλκὸν
Ἄρνην τἠδ Ἑλίκην πολλὸς δἠγείρετο λαός
τοῦ δὲ τάφον καὶ σῆμ ἀιδὲς ποίησεν Ἄναυρος
ὄμβρῳ χειμερίῳ πλήθων τὼς γάρ μιν Ἀπόλλων
Λητοΐδης ἤνωξ ὅτι ῥα κλειτὰς ἑκατόμβας
ὅστις ἄγοι Πυθοῖδε βίῃ σύλασκε δοκεύων
Τρώων δοἰώθη καὶ Ἀχαιῶν φύλοπις αἰνή
πολλὰ δἄρ ἔνθα καὶ ἔνθ ἴθυσε μάχη πεδίοιο
ἀλλήλων ἰθυνομένων χαλκήρεα δοῦρα
μεσσηγὺς Σιμόεντος ἰδὲ Ξάνθοιο ῥοάων
Αἴας δὲ πρῶτος Τελαμώνιος ἕρκος Ἀχαιῶν
Τρώων ῥῆξε φάλαγγα φόως δἑτάροισιν ἔθηκεν
ἄνδρα βαλὼν ὃς ἄριστος ἐνὶ Θρῄκεσσι τέτυκτο
υἱὸν Ἐϋσσώρου Ἀκάμαντ ἠΰν τε μέγαν τε
Ἄξυλον δἄρ ἔπεφνε βοὴν ἀγαθὸς Διομήδης
Τευθρανίδην ὃς ἔναιεν ἐϋκτιμένῃ ἐν Ἀρίσβῃ
ἀφνειὸς βιότοιο φίλος δἦν ἀνθρώποισι
πάντας γὰρ φιλέεσκεν ὁδῷ ἔπι οἰκία ναίων
ἀλλά οἱ οὔ τις τῶν γε τότ ἤρκεσε λυγρὸν ὄλεθρον
πρόσθεν ὑπαντιάσας ἀλλ ἄμφω θυμὸν ἀπηύρα
αὐτὸν καὶ θεράποντα Καλήσιον ὅς ῥα τόθ ἵππων
ἔσκεν ὑφηνίοχος τὼ δἄμφω γαῖαν ἐδύτην
Δρῆσον δΕὐρύαλος καὶ Ὀφέλτιον ἐξενάριξε
βῆ δὲ μετ Αἴσηπον καὶ Πήδασον οὕς ποτε νύμφη
νηῒς Ἀβαρβαρέη τέκ ἀμύμονι Βουκολίωνι
Βουκολίων δἦν υἱὸς ἀγαυοῦ Λαομέδοντος
πρεσβύτατος γενεῇ σκότιον δέ ἑ γείνατο μήτηρ
ποιμαίνων δἐπ ὄεσσι μίγη φιλότητι καὶ εὐνῇ
ἣ δὑποκυσαμένη διδυμάονε γείνατο παῖδε
καὶ μὲν τῶν ὑπέλυσε μένος καὶ φαίδιμα γυῖα
Μηκιστηϊάδης καὶ ἀπ ὤμων τεύχε ἐσύλα
Ἀστύαλον δἄρ ἔπεφνε μενεπτόλεμος Πολυποίτης
Πιδύτην δὈδυσεὺς Περκώσιον ἐξενάριξεν
ἔγχεϊ χαλκείῳ Τεῦκρος δἈρετάονα δῖον
Ἀντίλοχος δἌβληρον ἐνήρατο δουρὶ φαεινῷ
Νεστορίδης Ἔλατον δὲ ἄναξ ἀνδρῶν Ἀγαμέμνων
ναῖε δὲ Σατνιόεντος ἐϋρρείταο παρ ὄχθας
Πήδασον αἰπεινήν Φύλακον δἕλε Λήϊτος ἥρως
φεύγοντ Εὐρύπυλος δὲ Μελάνθιον ἐξενάριξεν
Ἄδρηστον δἄρ ἔπειτα βοὴν ἀγαθὸς Μενέλαος
ζωὸν ἕλ ἵππω γάρ οἱ ἀτυζομένω πεδίοιο
ὄζῳ ἔνι βλαφθέντε μυρικίνῳ ἀγκύλον ἅρμα
ἄξαντ ἐν πρώτῳ ῥυμῷ αὐτὼ μὲν ἐβήτην
πρὸς πόλιν ᾗ περ οἱ ἄλλοι ἀτυζόμενοι φοβέοντο
πρηνὴς ἐν κονίῃσιν ἐπὶ στόμα πὰρ δέ οἱ ἔστη
Ἀτρεΐδης Μενέλαος ἔχων δολιχόσκιον ἔγχος
Ἄδρηστος δἄρ ἔπειτα λαβὼν ἐλίσσετο γούνων
ζώγρει Ἀτρέος υἱέ σὺ δἄξια δέξαι ἄποινα
πολλὰ δἐν ἀφνειοῦ πατρὸς κειμήλια κεῖται
χαλκός τε χρυσός τε πολύκμητός τε σίδηρος
τῶν κέν τοι χαρίσαιτο πατὴρ ἀπερείσι ἄποινα
εἴ κεν ἐμὲ ζωὸν πεπύθοιτ ἐπὶ νηυσὶν Ἀχαιῶν
ὣς φάτο τῷ δἄρα θυμὸν ἐνὶ στήθεσσιν ἔπειθε
καὶ δή μιν τάχ ἔμελλε θοὰς ἐπὶ νῆας Ἀχαιῶν
δώσειν ᾧ θεράποντι καταξέμεν ἀλλ Ἀγαμέμνων
ἀντίος ἦλθε θέων καὶ ὁμοκλήσας ἔπος ηὔδα
ὦ πέπον ὦ Μενέλαε τί ἢ δὲ σὺ κήδεαι οὕτως
ἀνδρῶν ἦ σοὶ ἄριστα πεποίηται κατὰ οἶκον
πρὸς Τρώων τῶν μή τις ὑπεκφύγοι αἰπὺν ὄλεθρον
χεῖράς θἡμετέρας μηδ ὅν τινα γαστέρι μήτηρ
κοῦρον ἐόντα φέροι μηδ ὃς φύγοι ἀλλ ἅμα πάντες
Ἰλίου ἐξαπολοίατ ἀκήδεστοι καὶ ἄφαντοι
ὣς εἰπὼν ἔτρεψεν ἀδελφειοῦ φρένας ἥρως
αἴσιμα παρειπών ὃ δἀπὸ ἕθεν ὤσατο χειρὶ
ἥρω Ἄδρηστον τὸν δὲ κρείων Ἀγαμέμνων
οὖτα κατὰ λαπάρην ὃ δἀνετράπετ Ἀτρεΐδης δὲ
λὰξ ἐν στήθεσι βὰς ἐξέσπασε μείλινον ἔγχος
Νέστωρ δἈργείοισιν ἐκέκλετο μακρὸν ἀΰσας
μή τις νῦν ἐνάρων ἐπιβαλλόμενος μετόπισθε
μιμνέτω ὥς κε πλεῖστα φέρων ἐπὶ νῆας ἵκηται
ἀλλ ἄνδρας κτείνωμεν ἔπειτα δὲ καὶ τὰ ἕκηλοι
νεκροὺς ἂμ πεδίον συλήσετε τεθνηῶτας
εἰ μὴ ἄρ Αἰνείᾳ τε καὶ Ἕκτορι εἶπε παραστὰς
Πριαμίδης Ἕλενος οἰωνοπόλων ὄχ ἄριστος
Αἰνεία τε καὶ Ἕκτορ ἐπεὶ πόνος ὔμμι μάλιστα
Τρώων καὶ Λυκίων ἐγκέκλιται οὕνεκ ἄριστοι
πᾶσαν ἐπ ἰθύν ἐστε μάχεσθαί τε φρονέειν τε
στῆτ αὐτοῦ καὶ λαὸν ἐρυκάκετε πρὸ πυλάων
πάντῃ ἐποιχόμενοι πρὶν αὖτ ἐν χερσὶ γυναικῶν
αὐτὰρ ἐπεί κε φάλαγγας ἐποτρύνητον ἁπάσας
ἡμεῖς μὲν Δαναοῖσι μαχησόμεθ αὖθι μένοντες
καὶ μάλα τειρόμενοί περ ἀναγκαίη γὰρ ἐπείγει
Ἕκτορ ἀτὰρ σὺ πόλινδε μετέρχεο εἰπὲ δἔπειτα
μητέρι σῇ καὶ ἐμῇ ἣ δὲ ξυνάγουσα γεραιὰς
νηὸν Ἀθηναίης γλαυκώπιδος ἐν πόλει ἄκρῃ
οἴξασα κληῗδι θύρας ἱεροῖο δόμοιο
πέπλον ὅς οἱ δοκέει χαριέστατος ἠδὲ μέγιστος
εἶναι ἐνὶ μεγάρῳ καί οἱ πολὺ φίλτατος αὐτῇ
θεῖναι Ἀθηναίης ἐπὶ γούνασιν ἠϋκόμοιο
καί οἱ ὑποσχέσθαι δυοκαίδεκα βοῦς ἐνὶ νηῷ
ἤνις ἠκέστας ἱερευσέμεν αἴ κἐλεήσῃ
ἄστύ τε καὶ Τρώων ἀλόχους καὶ νήπια τέκνα
ὥς κεν Τυδέος υἱὸν ἀπόσχῃ Ἰλίου ἱρῆς
ἄγριον αἰχμητὴν κρατερὸν μήστωρα φόβοιο
ὃν δὴ ἐγὼ κάρτιστον Ἀχαιῶν φημι γενέσθαι
οὐδ Ἀχιλῆά ποθ ὧδέ γ ἐδείδιμεν ὄρχαμον ἀνδρῶν
ὅν πέρ φασι θεᾶς ἐξέμμεναι ἀλλ ὅδε λίην
μαίνεται οὐδέ τίς οἱ δύναται μένος ἰσοφαρίζειν
ὣς ἔφαθ Ἕκτωρ δοὔ τι κασιγνήτῳ ἀπίθησεν
Ἀργεῖοι δὑπεχώρησαν λῆξαν δὲ φόνοιο
φὰν δέ τιν ἀθανάτων ἐξ οὐρανοῦ ἀστερόεντος
Τρωσὶν ἀλεξήσοντα κατελθέμεν ὡς ἐλέλιχθεν
ὄφρ ἂν ἐγὼ βείω προτὶ Ἴλιον ἠδὲ γέρουσιν
εἴπω βουλευτῇσι καὶ ἡμετέρῃς ἀλόχοισι
δαίμοσιν ἀρήσασθαι ὑποσχέσθαι δἑκατόμβας
ἀμφὶ δέ μιν σφυρὰ τύπτε καὶ αὐχένα δέρμα κελαινὸν
ἄντυξ ἣ πυμάτη θέεν ἀσπίδος ὀμφαλοέσσης
Γλαῦκος δἹππολόχοιο πάϊς καὶ Τυδέος υἱὸς
οἳ δὅτε δὴ σχεδὸν ἦσαν ἐπ ἀλλήλοισιν ἰόντε
τὸν πρότερος προσέειπε βοὴν ἀγαθὸς Διομήδης
τίς δὲ σύ ἐσσι φέριστε καταθνητῶν ἀνθρώπων
οὐ μὲν γάρ ποτ ὄπωπα μάχῃ ἔνι κυδιανείρῃ
τὸ πρίν ἀτὰρ μὲν νῦν γε πολὺ προβέβηκας ἁπάντων
σῷ θάρσει ὅ τἐμὸν δολιχόσκιον ἔγχος ἔμεινας
δυστήνων δέ τε παῖδες ἐμῷ μένει ἀντιόωσιν
εἰ δέ τις ἀθανάτων γε κατ οὐρανοῦ εἰλήλουθας
οὐκ ἂν ἔγωγε θεοῖσιν ἐπουρανίοισι μαχοίμην
οὐδὲ γὰρ οὐδὲ Δρύαντος υἱὸς κρατερὸς Λυκόοργος
δὴν ἦν ὅς ῥα θεοῖσιν ἐπουρανίοισιν ἔριζεν
ὅς ποτε μαινομένοιο Διωνύσοιο τιθήνας